A Asociación Veciñal do Saviñao diríxese á Plataforma Contra o Eucalipto da Comarca de Lemos , para solicitar a adhesión e incorporación ó colectivo.

Dada a proliferación de plantacións ilegais de eucalipto nos concellos do sur de Lugo, maila pertencer á VIII área forestal onde está prohibida esta especie por Decreto da Xunta de decembro do 2016, a asociación veciñal acordou na asamblea do 7 de decembro do 2018 a integración de maneira colectiva na Plataforma que defenderá na comarca de Lemos a oposición á proliferación desta especie.

Os argumentos que avalan o rexeite do eucalipto, ó noso entender, son :

1. Tratarse dunha especie foránea que traería en consecuencia a modificación da paisaxe, da natureza destrozando os nichos biolóxicos, e dos cultivos tradicionais.
2. Ser una especie invasora de moi rápida expansión e colonización do territorio.
3. Tratarse dunha especie pirófita que acelera a extensión dos incendios.
4. Contribúe a desecación do chan e das augas soterradas, causando o empobrezemento acelerado do solo e contribuíndo á aceleración do cambio climático.

Consideramos que na zona sur de Lugo existen moitas especies de árbores autóctonas e tradicionais que deberían potenciarse dada a súa adaptación e integración, e tamén pola maior rendibilidade económica potencial: carballo, castiñeiro, nogueira, bidueiro, abelaira, frutais ( mazaira, pereira, membrilleira, érbedeira, etc ).

Por todas estas razón decidimos formar parte desta plataforma , considerandoa necesaria para frear os intentos de proliferación do eucalipto, reforzando así o decreto prohibitivo da Xunta, e ó mesmo tempo creando unha figura que centralize e execute as denuncias das novas plantacións, evitando a confrontación persoal entre veciños.

Na espera de novas convocatorias de traballo conxunto.

En Escairón, a 28 de decembro do 2018.